निकट विगतका तथ्यहरू केलाउँदा लोकतान्त्रिक अभ्यासमा वामपन्थी दलहरूले कांग्रेसलाई पछाडि छाडेको भन्न कर लाग्छ । २०४९ सालमा ‘जनताको बहुदलीय जनवाद’ लाई मार्गदर्शक सिद्धान्त बनाएको एमालेले पार्टीभित्रको लोकतान्त्रिक प्रक्रियामा कांग्रेसलाई उछिनेको पछिल्लो तीन दशकको अनुभवले देखाउँछ । एमाले त्यो पार्टी हो, जसले आफ्नो केन्द्रीय कमिटी पूर्णतः निर्वाचनबाट चयन हुने पद्धति अवलम्बन गर्‍यो ।
